description: Осем компании получиха отличия в конкурса, който се организира за 12-а поредна година

title: Кои са иновативните предприятия на 2016 г.

maintext:
© Георги Кожухаров
Над 50 фирми участваха в конкурса.
Осем компании бяха отличени в традиционния конкурс за иновативно предприятие, който се организира за 12-а поредна година от фондация "Приложни изследвания и комуникации" и Enterprise Europe Network – България, с подкрепата на Европейската комисия. За участие в конкурса през 2016 кандидатстваха над 50 фирми.Наградата заза 2016 беше връчена на. Според обосновката на журито студиото поддържа най-съвременните, дори още експериментални технологии в киното за продукция и постпродукция на съдържание. То е единствено в света извън Холивуд, където може да се извършват едновременно мастеринг, цветокорекция и показване на финално preview на филм с качество на прожекция в киносалон. Компанията притежава оригинално ноу-хау за перфектна картина и звук.Отличие на годината заполучи. Компанията е световен лидер в дигиталните аудиотехнологии с бранда Antelope Audio. Фирмата е основана в България от американеца Игор Левин, който за пръв път в света въвежда използването на атомен часовник в музикалното инженерство като радикална иновация. Целият цикъл на разработка и производство се осъществява в България. Най-новият продукт на фирмата - Goliath, е единственият в света аудиоинтерфейс с атомен часовник и 68 канала за конвертиране на дигитално и аналогово съдържание. Технологиите на компанията се използват от най-големите звукозаписни студиа в САЩ, Великобритания и Япония, "Грами" изпълнители и при озвучаването на всички високотехнологични филми, посочват от фондация "Приложни изследвания и комуникации".получи награда заза 2016 гКомпанията е създател на иновативна мобилна платформа за заплащане на услуги за градска мобилност чрез универсален е-билет "Тики". Системата позволява закупуване през смартфон на билети за различни видове транспорт в градска и извънградска среда. "Тикий" предлага най-добрата цена, комбинирани билети и намаления, като се базира на историята на пътуванията и индивидуалния профил на потребителя. Системата е интегрирана от Fal River Ferries - Великобритания, а в България фирмата работи по проект на метростанция "Сердика".Заза 2016 г. беше отличена. Дружеството създава авторска методика за дистанционно преподаване и виртуална класна стая VEDAMO за обучения на деца в болнични заведения, българчета в чужбина, деца в неравностойно положение и от малцинствени групи. Заедно с партньори екипът успешно е подготвил студенти от ромски произход за специалности педагогика и медицинска сестра. Фирмата обучава българчета, живеещи в Европа, Азия и Хаваите.Отличието в областтаза годината получи. Фирмата прилага патентно защитен метод и състави за производство на дентални сплави на никелова и кобалтова основа посредством методите на праховата металургия. Сплавите се отличават с висока химическа чистота, като концентрацията на никел е повече от 20 пъти по-ниска от стандартната стойност. Производството е енергоспестяващо и екологично чисто, постига се 100% оползотворяване на материалите. Компанията изнася в Индия, Хонконг, Австралия, Румъния, Турция.наградата заза 2016. Предприятието е с дългогодишни традиции, разработва и произвежда собствена гама енергоспестяващи вентилационни системи с възстановяване на енергията до 94%. Компактната вентилационна система за класни стаи е внедрена в училища в Португалия. Фирмата е лидер на Балканите и една от първите в Европа за въвеждане на рекуперация във вентилационни системи и изнася за над 15 държави.беше отличена засъгласно международно признатите критериите на методологията IMP3ove. Компанията е лидер в разработката и интеграцията на софтуерни решения, управление на данни, информация и процеси. Прилага водещи практики в управлението на иновациите, насърчава развитието на нови разработки с пазарен потенциал от своя екип чрез гъвкаво работно време, вътрешни инкубатори и хакатони.В това издание на конкурса за пръв път беше връчено отличие в нова категория -. Наградата е за, основан през 2013 г. като едно от решенията за подготовка на достатъчно качествено обучени кадри за ИТ индустрията в България. Чрез модела "учене чрез правене" университетът обучават кадри за софтуерната индустрия и подкрепя предприемачеството. Получилите обучение в мрежата на "СофтУни" достига над 120 хил. души. Компанията е партньор с акредитирани български университети, над 60 компании и неправителствени организации.


description: Предложението за изгонването на 35 американски дипломати бе отправено от руския външен министър Сергей Лавров към президента Путин в отговор на...

title: Путин няма да гони дипломати на САЩ в отговор на американските санкции (обновена)

maintext:
Предложението е отправено от руския външен министър Сергей Лавров към президента Путин в отговор на аналогичните мерки, предприети от администрацията на Обама ден по-рано
© Sergei Karpukhin
Информацията е
обновена
в 15.09 часа.
Предложението за изгонването на 35 американски дипломати бе отправено от руския външен министър Сергей Лавров към президента Путин в отговор на аналогичните мерки, предприети от администрацията на Обама ден по-рано, предава ВВС. Президентът Владимир Путин обаче е отказал предложението, предава правителствената медия RT, цитирайки официално изявление на руския държавен глава, публикувано на сайта на Кремъл. Само няколко седмици преди новоизбраният американски президент Доналд Тръмп да встъпи в длъжност, Обама издаде указ, с който 35 руски дипломати бяха изгонени от Вашингтон и получиха срок от 72 ч. да напуснат страната с близките си. Бяха затворени и два руски обекта в Ню Йорк и щата Мериленд и бяха наложени санкции срещу руски институции като Федерална служба за сигурност (контраразузнаването) и Главното разузнавателно управление на руската армия. Действията са реакция на руските кибератаки по време на президентските избори в САЩ.

fasttext_language: bg


description: Средните размери на активно ползваните партиди в частните дружества са над 4500 лв.

title: Пенсионните фондове оповестиха, че нямат проблемни инвестиции

maintext:
Според Даниела Петкова, председател на управителния съвет на ПОК "Доверие", ако фондовете имат сделки със свързани лица, те едва ли надхвърлят 1-2% от активите на всички пенсионни фондове и няма как да заплашат целия пазар.
© Цветелина Белутова
Универсалните фондове са инвестирали 8.74% от активите си в български акции, а 14.72% - в чуждестранни.
В навечерието на оповестяването на резултатите от прегледа на активите на пенсионните фондове, което трябва да стане не по-късно от 25 декември, дружествата съобщиха структурата на инвестициите си и обявиха, че сред тях няма такива, които да застрашат стабилността на пазара. На събитието бяха изнесени данни, които трябваше да разсеят твърденията в публичното пространство за проблеми в сектора като инвестициите в свързани лица и че високите такси и инфлацията могат да направят вноските за допълнителна пенсия в частните фондове по-неизгодни от преминаването към изцяло държавна пенсия.Според Даниела Петкова, председател на управителния съвет на ПОК "Доверие", сделки със свързани лица, "за които толкова безотговорно се казва, че съществуват", биха могли да бъдат в рамките на 12% - какъвто е общият процент на инвестициите в български публични компании и техните книжа, листнати на Българската фондова борса на всички фондове. "От тях във всички случаи голямата част от инвестициите са напълно редовни и не е възможно 1-2% от активите на всички пенсионни фондове в евентуално свързани лица да заплашат целия пазар", каза Петкова.Реално обаче зад средните стойности се крие доста различна картина по отделни дружества, като има и фондове, където солиден процент от инвестициите, достигащ нива от порядъка на 50% при някои, са насочени към акции и облигации на компании, близки до контролиращите пенсионната компания. Това поражда рискове за осигурените в тях.По данни на Комисията за финансов надзор (КФН) към 30 септември общият брой на осигурените в пенсионни фондове лица е 4.443 млн. души. От тях 3.551 млн. са осигурени в универсалните пенсионни фондове, като активите на тези фондове са 8.574 млрд. лв. В професионалните фондове се осигуряват за пенсия 285 хил. души, а натрупаните им средства за пенсии са 907.4 млн. лв.Общо 41.94% от средствата на универсалните фондове са инвестирани в чужбина. В български държавни ценни книжа са инвестирани 21.94% от средствата на дружествата, а в чуждестранни ДЦК – 19.55%. Универсалните фондове (УПФ) са инвестирали 8.74% от активите си в български акции, а 14.72% - в чуждестранни. Паричните средства представляват 18.72% от активите на фондовете, а в инвестиционни имоти и банкови депозити са по 2% от активите.Компаниите отчетоха, че за периода 2012 - 2015 г. брутният доход от управлението на средствата на осигурените лица е 1.346 млрд. лв., като 1.193 млрд. лв. от тях са за универсалните фондове, като по индивидуалните партиди на осигурените са разпределени 808.9 млн. лв. От фондовете допълниха, че съотношението на таксите, които събират към сумата на активите, е спаднало от 1.66% през 2012 г. на 1.56% и че това е най-ниската цена за управление на паричен ресурс на пазара.Пенсионните дружества коментираха още средния размер на натрупаните суми по партидите, които оповестява КФН. Според Националния осигурителен институт в България в момента броят на осигурените лица е 2.7 млн. души, а в същото време във фондовете има 4.443 млн. партиди. Така по данни на КФН в момента средният размер на партидите е 2412.99 лв., но според фондовете това число не дава вярна представа и е по-коректно да се гледат активно използваните партиди, по които клиенти редовно правят вноски. Част от тях са престанали да се осигуряват в България и живеят в чужбина, други имат период без работа или са придобили инвалидност. Според изчисленията на фондовете от началото на частното осигуряване – 2002 г., те делят клиентите си на такива със 70 и повече вноски и на такива с над 160 вноски, които са работили през целия този период. Така се получава, че през този период средните размери на активните партиди са поне двойно по-големи – при мъжете те се движат от минимум 4700 лв. при 70 вноски до над 6500 лв., а при жените са съответно между 4500 и 5500 лв.Компаниите от бранша представиха и разчети, които показват, че започнали от 2002 г. да се осигуряват биха получили към 2041 г. малко по-висока пенсия, ако изберат опцията за пенсия от НОИ с добавка от УПФ, вместо да пренасочат вноските си към държавното обществено осигуряване и да разчитат на пенсия само оттам. Това е своеобразен отговор на сметките и твърденията на анализатори, като например тези на икономиста Любомир Христов, който е активен защитник на тезата, че една пенсия би била повече от две заради таксите и инфлацията, които изяждат реализираната доходност от частните фондове. Както сметките на фондовете, така и тези на критиците им са свързани с множество условности и прогнози за дългогодишни периоди, които правят трудно да се каже категорично чий сценарий би могъл да се реализира.


description: Либийският град Сирт е освободен от "Ислямска държава"; Хитрино ще може да започне да се населява от вторник; Българинът, който блъсна по стълбите германка в берлинското метро, е задържан; През 2016 г. депозитите нарастват на годишна база с над 8%

title: Вечерни новини

maintext:
© STRINGER
Според специалния пратеник за Либия на ООН Мартин Коблер това е голяма стъпка към освобождаването на цяла Либия от тероризма.
"Ислямска държава" присъства в някои части на Южна и Източна Либия, но не контролира вече нито един град. Страната все пак остава обхваната от дълбоки политически разделения.
British
Unite съобщи по-рано през деня, че членовете му единодушно са гласували да спрат работа на 25 и 26 декември заради спор за заплащането на труда им.
British
Airways се използват остри критики като "предварително пресметнат, безсърдечен и напълно ненужен протест". Авиокомпанията казва още, че ще стори всичко възможно клиентите ѝ да пътуват, "за да не се провалят коледните им планове". Като допълва, че синдикатът опитва да провали плановете на пътуващите "в толкова специални дни, когато много семейства опитват да се съберат и да прекарат напълно заслужена почивка", превозвачът информира само, че подробности ще има в следващите 72 часа.
няма да бъдат засегнати полетите
на дъщерната
OpenSkies между Париж и Ню Йорк;
на франчайз партньорите
Comair в Република Южна Африка и SUN-AIR в Скандинавия;
оперирани от други превозвачи (включително партньорите в О
neworld Alliance), с които авиокомпанията си споделя линии.
Подкрепяното от ООН либийско правителство на националното съгласие обяви, че е освободило град Сирт от "Ислямска държава", предадоха световните агенции. Проправителствените сили започнаха офанзива срещу "Ислямска държава" в средиземноморския град през май, но напредъкът бе забавен от типичните за "Ислямска държава" тактики като самоубийствени атентати.Сирт е на около 450 км източно от Триполи и е стратегически важен, защото свързва източната със западната част на страната.. Това заяви премиерът в оставка Бойко Борисов след посещението си днес в село Хитрино, пише "Дневник", цитирайки репортаж на "Нова телевизия". През целия ден от селото пожарникарите изнасят цистерните на дерайлиралия влак, който предизвика взривове с жертви и щети миналата събота. Оказало се, че на един трафопост е цялата електроенергия на селото, т.е. или трябва да се пусне ток навсякъде, или никъде, обясни Борисов. Това налага допълнителна работа, преди да се допуснат хората. В неделя ще се работи по това, както и по останалите инсталации в селото. Днес от Хитрино са изнесени и на специални платформи са транспортирани до обезопасено място седем от взривоопасните цистерни. Остават още пет, включително една, от която изтича газ. За повдигането им са необходими по два крана., пише "Медиапул". Това съобщиха германски медии, които се позовават на берлинската прокуратура и на криминалната служба. 26-годишният Светослав Стойков е заловен в Берлин в събота следобед на централната автогара в кв. "Шарлотенбург". Стайков е хванат в автобус, без да се съобщава откъде е пътувал. Случаят стана известен след разпространяването на кадри от охранителните камери в метрото, където мъж рита жена по стълбите в гръб, след което си тръгва. На записа се виждат още трима мъже, които гледат безучастно. В резултат германката е със счупена ръка.В петък от прокуратурата съобщиха, че е било образувано досъдебно производство срещу "виновни длъжности лица от Министерство на външните работи". Това е станало след сигнал на депутата от БСП Кристиан Вигенин, който твърди, че е изнесъл данни за корупционни практики при поръчка на телефонни централи за нуждите на дипломатическите представителства.Общият им размер е 66.6 млрд. лева, от които 22 млрд. са пари на бизнеса и 44 млрд. - на населението. Това показва, че явно хората имат доверие в банковата система, но от друга страна - това е един значителен неизползван потенциал за подкрепа на икономическия растеж в България. Това съобщи и коментира управителят на БНБ Димитър Радев в обзора на годината на радио "Дарик". Ръстът при кредитите е 1%. В предишни години тенденцията беше намаляване или стагнация на кредитирането, допълни Радев. Общият размер на вземанията по кредити през 2016 г. е 50.8 млрд. лева. От тях 32.3 млрд. са вземания от бизнеса и 18.5 млрд. са кредитите на домакинствата, в рамките на нормалното.Това е един от изводите от информационната кампанията на Камарата на частните съдебни изпълнители и Националното сдружение на общините. Резултатите бяха съобщени от председателя на камарата Георги Дичев. Кампанията започна в средата на ноември и приключи на 14 декември. Тя се проведе в над 40 населени места, като основната й цел беше да улесни гражданите, когато са страна в изпълнителното производство, чрез информация за функциите на частните съдебни изпълнители. Основното й послание - те не взимат решения, а изпълняват съдебните актове, като работят по закони, приети от Народното събрание.в сравнение със същия период на миналата година до 170 млрд. куб.м, се казва в съобщение на руската компания, цитирано от ТАСС и БТА. В абсолютно изражение увеличението е съпоставимо с газа, изнасян от "Газпром" през 2015 г. за големи потребители като Франция и Полша, взети заедно, отбелязва компанията. Съобщението идва на фона на отправеното преди седмица от Москва предупреждение, че може да се очакват проблеми с доставките на газ за Европа. Причината е наложената на 5 декември от антимонополната комисия на Украйна глоба на "Газпром" в размер на близо 6.6 млрд. долара за нарушения на "транзитния пазар" в страната. Притеснението на Москва е, че украинците може да си задържат като компенсация част от руския газ, който преминава транзитно през страната на запад и юг.Бившият кандидат за президент на САЩ от Демократическата партия Хилари Клинтън обвини Русия за загубата си в битката за Белия дом, предаде BBC. Тя направи това на среща с донори на своята партия. Според Клинтън руският президент Владимир Путин й имал зъб, тъй като смятал, че тя е предизвикала големите демонстрации срещу него след парламентарните избори в Русия през 2011 г. Хилари Клинтън също така хвърли вина за провала си и върху директора на ФБР Джеймс Коми заради възобновяването на разследването на нейните имейли 11 дни преди изборите. Според нея това са две "безпрецедентни събития", повлияли върху загубата й от Доналд Тръмп. Клинтън за пръв път публично коментира причините за неуспеха си на президентските избори в САЩ. По време на последната си за годината пресконференция настоящият американски президент Барак Обама остро разкритикува Москва заради хакерските атаки в хода на надпреварата за Белия дом. Той дори разкри, че е призовал Владимир Путин да бъдат спрени кибератаките и това наистина станало.Десетина непълнолетни са задържани в Белгия за подготовката или извършването на нов атентат. Това съобщават местни медии, като цитират федералната прокуратура. Младежите са били разпитани и настанени в специализирани институции, тъй като възрастта им не позволява да бъдат държани в арест или затвор, пише БТА. Уточнява се, че те са притежавали информация, събрана по интернет, как да направят бомба и как да убиват. Целта им е била коледен пазар. Според прокуратурата задържаните са били насърчавани от терористични групировки. Медиите поясняват, че случаите в Белгия наподобяват задържането на 12-годишно момче в Германия, подготвяло терористичен удар. Допълва се, че "Ислямска държава" се надява младежи, ненавършили пълнолетие, да се присъединят към идеите на терористичната организация, особено защото се сливат по-лесно с тълпата и действията им остават по-трудно забележими.Британската авиокомпанияAirways обяви късно в петък, че е "отвратена" от решението на един от петте профсъюза на стюарди и стюардеси в компанията да обяви стачка навръх Коледа. СиндикатътЗасега е известно само, че: до и от трите по-малки лондонски летища "Гатуик", Лондон сити" и "Станстед";


description: Рекламният бизнес ще бъда ударен най-тежко

title: Европейската комисия подготвя нови правила за интернет услугите

maintext:
Не се знае кога точно ще бъде внесен законопроекта
© Vincent Kessler
Директивата е част от по-голямата борба на Европейската комисия, която се опитва да наложи по-стриктни регулации върху големите компании от Силициевата долина. Към момента Европейският съюз работи върху промяна на правилата си за защита на данните и авторските права.
Като част от тази битка се разглеждат и различните проверки за дейността на Google, както и решението на Брюксел Apple да изплати обратно милиарди евро неизплатени данъци на Ирландия, с което ирландското правителство не е съгласно.
Компаниите, които не спазват новите европейски правила, ще бъдат глобявани с до 4% от общите им приходи, гласи още предложенията за промени. По този начин
най-големите компании могат да плащат потенциално милиарди евро глоби. Предложенията обаче не са финални и могат да бъдат променени през идните седмици.
Интернет рекламодателите реагираха остро на законопроекта. Според тях подобни промени могат да променят целия им бизнес модел в интернет. "Това е много притеснителна информация, защото поставя под риск целия модел на интернета", коментира Ивс Шварцбарт, директор по политиката и регулацията в Рекламното интернет бюро на Великобритания. "Най-много ни притеснява желанието да се иска разрешение за реклами. Бизнесът с реклами в интернет дава възможност на сайтовете да се издържат и да правят по-добро съдържание, а сега този модел може да бъде сринат", коментира още той.
Сега рекламодателите ще се надяват уеб браузърите да окуражат своите потребители да позволят рекламите.
Какво предвиждат промените на ЕК?
Според изтеклия законопроект, Европейската комисия иска да наложи на компаниите, занимаващи се с онлайн реклама, нови правила. Според тях компаниите няма да могат да пускат автоматично реклами, а преди това самите потребители ще могат да решат дали искат да виждат реклами или не. Друга промяна е свързана с чат услугите като Messenger и WhatsApp, които предвиждат те да бъдат третирани по законодателството за телеком услуги, както и нови регулации относно това кои услуги могат да знаят къде се намират потребителите.
Google, Facebook и други компании за рекламен бизнес онлайн ще трябва да спазват нови правила в Европейския съюз. Това съобщава Financial Times, като се позовава на източници от Европейската комисия. Основните притеснения на Брюксел са доколко могат да бъдат следени хората според рекламите, които им излизат в различни приложения, докато са в интернет. Новите правила ще отговарят както за сайтове, така и за цели браузъри, като например Google Chrome. Те предвиждат потребителите да не виждат автоматично реклами в интернет, а преди това да бъдат питани дали искат това.Комисията смята да затегне регулациите и върху други услуги като WhatsApp и Skype. Тези нови правила ще бъдат част от директивата за онлайн защитата на данни, наречена ePrivacy. Тя отговаря за почти всичко, случващо се в интернет, от онлайн проследяването до маркетинговите имейли.Смяна на модела може да има и при други услуги, основните сред които са чат приложенията като WhatsApp и Skype. Те ще бъдат подложени на нови правила, които в момента са насочени само върху телеком индустрията. Рестрикциите ще дойдат предимно от това доколко едно приложение може да използва информацията къде се намира потребителят в момента.Промените не се приемат добре и от технологичните компании. "Смятаме, че това може да се отрази зле на дигиталното бъдеще на Европа", коментира директор от голяма технологична фирма, който не иска да бъде назоваван. "Новото законодателство е пречка пред дигиталния бизнес, без значение дали е голям или малък. Европейските потребители вероятно ще усетят промяната за по-лошо, защото услугите ще бъдат по-трудни за ползване", добавя той.


description: Британският борсов индекс FTSE 100 прекоси за кратко 7 хил. пункта. Акциите на фармацевтичната Astra Zeneca поскъпват с над 1%, а тези на...

title: Европейските борси отварят с малки понижения

maintext:
© Staff
Британският борсов индекс FTSE 100 прекоси за кратко 7 хил. пункта. Акциите на фармацевтичната Astra Zeneca поскъпват с над 1%, а тези на конкурентите Glaxo Smith Kline повишават цената си с 0.83%. САС 40 се понижава минимално, като корекция има при акциите на големите френски банки, а емисията на Sanofi губи над процент. DAX нараства с 0.05%, воден от емисията на енергийната RWE (+0.83%). Основният индекс на борсата във Франкфурт подтискат акциите на Prosiebensat, които губят малко над процент.
Информацията е актуална към 10:25ч.


description: Местната валута се обезцени с 0,5%, а атентатът оказа пореден натиск върху стойността й. Заради политическата нестабилност в Турция и региона...

title: Турската лира поевтиня спрямо долара след покушението над руския посланик

maintext: Местната валута се обезцени с 0,5%, а атентатът оказа пореден натиск върху стойността й. Заради политическата нестабилност в Турция и региона местната валута постоянно се обезценява през последните месеци. В момента тя се търгува за 3.53 за долар.


description: При тях не възниква задължение за начисляване и внасяне на ДДС, но няма и право на данъчен кредит

title: Освободени доставки по ЗДДС

maintext:
© Юлия Лазарова
Данъкът върху добавената стойност е основно действащ и с висока доходност за бюджета, като с него се облага потреблението на стоки и услуги на територията на страната. ДДС облага новосъздадената стойност на продаваните активи и услуги.Действащият Закон за данък върху добавената стойност дефинира следните видове доставки:- облагаеми доставки – това са всички възмездни доставки на стоки и услуги, осъществени на територията на страната- облагаеми с нулева ставка на ДДС – това са износ на стоки, вътреобщностни доставки (ВОД), общи туристически услуги и други- освободени от ДДС доставки – свързани със здравеопазване, социални грижи, образование, култура, застраховане, инвестиционно злато, някои сделки със земя, сгради и други.В тази статия ще разгледаме характеристиките на освободените доставки съгласно ЗДДС.При извършване на освободени доставки не възниква задължение за начисляване, съответно внасяне на ДДС от доставчиците им, но за тях не възниква и правото на данъчен кредит. Разликата между освободените доставки и доставките, облагаеми с нулева ставка, съгласно ЗДДС е, че при първите се осъществява освобождаване на начисляване на ДДС, но освободена от облагане е само добавената стойност на изпълнителя на такава освободена доставка.В крайната цена към потребителя може да се съдържа начислен ДДС от предходните доставчици на стоката или услугата, който ДДС крайният доставчик не е имал право да ползва като данъчен кредит. Този данъчен кредит се натрупва като елемент на крайната продажна цена.Например един доставчик на стоки, свързани със здравеопазване, няма да начисли ДДС на продаваните стоки от него за 1000 лв., ще издаде фактура за 1000 лв. данъчна основа и няма да начисли ДДС, но при придобиването на тези стоки той е получил фактура за 800 лв. без ДДС и в нея е имало начислен 160 лв. ДДС, което той не е имал право да ползва като данъчен кредит.За освободените доставки по смисъла на ЗДДС важат общите и специалните правила за определяне на дата на възникване на данъчно събитие и определяне на данъчната основа на доставките на ЗДДС и правилника за прилагането му. Данъчната основа на освободените доставки не се взема предвид при определяне и следене на облагаемия оборот за целите на задължителната регистрация по ЗДДС с изключение на доставки на финансови услуги (договаряне, отпускане и управление на кредити срещу лихва, сделки и договаряния, свързани с платежни услуги, електронни пари, дългове, вземания, чекове и други подобни, сделки и договаряния, свързани с дружествени дялове, акции и други ценни книжа, договаряния на гаранции и сделки с гаранции или ценни книжа, установяващи права върху парични вземания, сделки и договаряни, свързани с финансови фючърси и опции) и доставки на застрахователни услуги (услуги, извършвани по реда на Кодекса за застраховането от застрахователи, презастрахователи, застрахователни брокери и агенти).Услугите, които са упоменати като изключения, са освободени, но се включват в определяне на облагаемия оборот за целите на задължителната регистрация по ЗДДС. По отношение на ползването на данъчен кредит и ограничаването на ползване на такъв за освободените доставки също има едно изключение, допуснато от ЗДДС, а именно за финансовите услуги във връзка с договорите за лизинг. За стоките, обект на договор за лизинг, лизингодателите могат да ползват пълен данъчен кредит при наличие на необходимите документални изисквания, касаещи ползването на правото на данъчен кредит.- доставки, свързани със здравеопазване – извършване на здравни/медицински услуги от здравни заведения- доставки, свързани със социални грижи и осигуряване – извършване на социални услуги, доставка на социални помощи, задължително и доброволно социално, пенсионно и здравно осигуряване- доставки, свързани с образование, спорт или физическо възпитание – предучилищно, училищно и университетско образование, повишаване на квалификацията, извършвани от определени в ЗДДС доставчици, доставка на учебници и учебни материали, одобрени от министъра на образованието и науката и услуги, пряко свързани със спорта или физическото възпитание, извършвани от организации, определени за извършване на обществено полезна дейност, регистрирани по съответния закон- доставки, свързани с култура – продажба на билети за циркови, музикални и театрални спектакли, за музеи, галерии, библиотеки и театри, извършвани от определени от ЗДДС институции- доставки, свързани с вероизповедания - доставки на стоки и услуги, свързани с осъществяване на религиозна, социална, образователна и здравна дейност на регистрираните вероизповедания- доставка с нестопански характер – доставка на стоки и услуги от здравни, социални, образователни, спортни и културни организации с нестопанска цел във връзка с набиране на средства за тяхната дейност- доставки на финансови и застрахователни услуги (посочени в началото на статията)- организиране на хазартни игри съгласно Закона за хазарта- доставка на пощенски марки по номинална стойност и пощенски услуги при условията и по реда на Закона за пощенските услуги- доставки на земя и сгради – сделка с поземлен имот, който не е урегулиран (доставка на земя, ограничени вещни права върху нея или отдаването й под наем или аренда); прехвърляне правото на строеж до момента на издаване на разрешение за строеж на сградата, за която се учредява или прехвърля правото на строеж; доставка на стари сгради, включително ограничени вещни права върху тях и прилежащи към тях терени; отдаване под наем на имот на физическо лице, което не е търговец. (За тези доставки с изключение на тази за прехвърляне правото на строеж се дава право на избор на доставчика дали тази освободена доставка да бъде облагаема или освободена)- освободена доставка е и всяка вътреобщностна сделка, която би била освободена, ако се извърши с място на изпълнение в България.


title: Залог на сигурно - Dow Jones на крачка от 20 000 пункта

maintext:
Как може да се инвестира в Dow Jones Industrial Average?
Директна покупка на индекса - чрез договор за разлика (CFD). Предлага се от всички инвестиционни посредници, в повечето случаи се предлага и търговия на маржин, т.е. със заемни средства. Това е рискова инвестиция за начинаещи, като основният проблем е свързан със спазването на дисциплина при търговията
Инвестиция в ETF - борсово търгуваните фондове дават възможност чрез един инструмент да се следва движението на целия борсов индекс. Търговията става чрез платформите на инвестиционните посредници, като таксите са съпоставими с тези за сделки с акции. Върху DJIA има много ETF-и.
Най-консервативният е SPDR Dow Jones Industrial Average ETF (с активи за над 12 млрд. долара), който цели да следва 1:1 движението на индекса. За по-агресивните инвеститори е подходящ ProShares Ultra Dow30, който се стреми към удвояване на движението на индекса, т.е. при 1% ръст на DJIA той да носи 2% печалба. Не трябва да се забравя обаче, че загубите също се удвояват. По същата логика UltraPro Dow30 предлага утрояване на движението. Спекулантите, които очакват крах на американската икономика или по някаква причина смятат, че DJIA ще поеме надолу, могат да заложат на ProShares Short Dow30. Този ETF се движи точно в обратна посока на индекса. Това означава, че при 1% спад за DJIA този ETF ще носи 1% печалба.
Най-широкият начин да се следва движението на DJIA е чрез закупуването на акции от всички 30 компании, участващи в индекса. Това обаче е сложна инвестиция, тъй като изисква по-високи разходи за търговия, а и дисциплината за търгуване става все по-трудна с увеличаване на броя на отделните ценни книжа
Накратко:- Въпросът не е дали, а кога Dow Jones Industrial Average ще достигне 20 000 пункта- Спорно е доколко индексът отразява състоянието на икономиката, защото от него отсъстват дигиталните компании- Обещанията на Доналд Тръмп могат да върнат блясъка на старите индустриални гигантиАко има един-единствен борсов индекс, за който всички да са чували, то това със сигурност е американският. Това е индексът, който мейнстрийм медиите посочват при сривове на финансовите пазари, това е и индексът, който обира вниманието в моменти на прекомерен оптимизъм.След избирането на Доналд Тръмп за президент на САЩ, DJIA пое уверено нагоре и отново влезе в новинарските емисии. Този път, защото се доближава до невижданата до момента стойност от 20 000 пункта. Макар доскоро немислима граница, днес въпросът за нейното преминаване е по-скоро "кога", отколкото "дали".В момента Dow Jones Industrial Average включва 30 от най-големите американски компании, които се търгуват на фондовата борса. Индексът е създаден през май 1896 г. и е кръстен на двама души - Чарлз Дау и Едуард Джоунс. Дау е създател на компанията Dow Jones, a Джоунс е негов бизнес партньор. В началото в борсовия измерител попадат 12 компании, като техният брой постепенно се увеличава през годините.За да попадне в DJIA, всяка компания трябва да се ползва с безупречна информация, да постига устойчив растеж, да е популярна сред инвеститорите и да е ключова за своя сектор. Именно затова е и прозвището- заради аналогията с казината, където исторически сините чипове са били с най-висок номинал.От създаването му досега индексът се изчислява консервативно - като сбор от цената на една акция за всеки компонент на индекса, разделен на определен изглаждащ коефициент (към момента около 0,15). Така формулата може да се опрости доПодобно изчисление дава предимство на акциите с по-висока единична цена, тъй като при тях номиналните движения са по-големи. Така например в момента акцията с най-голяма тежест за индекса е Goldman Sachs, тъй като цената й е 241 долара за брой. Макар и най-важна за DJIA, банката се нарежда чак на четвърто място по пазарна капитализация сред компаниите в САЩ.Начинът на изчисление е една от критиките срещу индекса. Причината - най-скъпата компания в света - Apple, има по-малка тежест, отколкото компонента на DJIA с най-малка капитализация - Travelers. Една акция на Apple към момента струва 113 долара, а една на Travelers - 119 долара. Компании като General Electric, Coca-Cola и Cisco Systems например почти не оказват движение върху индекса заради ниската единична цена на акциите си.Индексът има и друга слабост - при сплит (намаляване на номинала на акциите) компаниите губят тежест. Именно така се случи с Visa през 2015 г., когато компанията за електронни разплащания раздели на четири номинала на акциите си и тяхната цена падна от около 250 долара на около 62 долара за брой. Така при същата пазарна капитализация (165 млрд. долара към онзи момент) VIsa вече тежеше 4 пъти по-малко в индекса.Както и да се изчислява индексът и колкото и да са консервативни правилата за ревизия на компонентите му, най-големият дефект на DJIA е, че не отразява съвременния облик на икономиката. В него присъстват гигантите от миналото, но ги няма съвременните звезди на дигиталната икономика. Те са представени единствено чрез Microsoft, IBM и добавената едва през миналата година Apple, която трябваше да направи сплит 7:1, за да не изкривява индекса. Три от петте най-скъпи американски компании -Включването на Alphabet и Amazon би било проблематично, защото единичната цена на акция е твърде виисока - съответно 790 и 770 долара. Ако влязат автоматично в състава на индекса на сините чипове, на тях би се падала по 20% от неговата стойност. Поради тази причина са нужни големи промени, за да може такива компании да попаднат в борсовия измерител.Именно отсъствието на дигиталните технологии от състава на DJIA е причина за отслабване на неговата популярност през последното десетилетие. Наличието на компании от традиционните американски сектори доведе до изоставане в движението спрямо останалите борсови индекси в САЩ, но след изборната победа на Тръмп нещата сякаш се обръщат. За малко повече от месец DJIA се е повишил с 13%, а Nasdaq Composite е нараснал с 9% за периода.Възраждането на интереса към DJIA и американски индустриални гиганти идва заради посоката, която Доналд Тръмп заяви, че ще следва по пътя към превръщането на Америка отново във велика. Той обещава данъчни облекчения, инвестиции в инфраструктура и създаване на работни места в САЩ, а това създава перфектни предпоставки за успешен бизнес и много поръчки към големите индустриални компании.


description: Сметките на програмата за саниране са доста хаотични и неясни, заради което стана и скандалът миналата седмица

title: Първият милиард свърши, идва вторият

maintext:
© Румен Раканов
- Тази година са започнали строителни дейности за над 800 млн. лв., което обяснява как строителите издържаха без еврофондове
- БСП и ГЕРБ са съгласни програмата да продължи, което значи още финансиране въпреки спорните й моменти
"С последното решение всичко е ясно - 1 млрд. лв. от излишъка ще иде за саниране. Няма лев европейски пари. С платените данъци през 2016 г. данъкоплатците финансираха една "регионална" програма, която се меси в напълно частни проблеми и беше привнесена несвойствено в бюджетния процес".
Петър Ганев, Институт за пазарна икономика
Кой печели
Общините: има много, които са подписали един или два договора - т.е. ще имат един или два санирани блока. Всички те вероятно ще очакват следващия рунд, а кметовете обичат да раздават поръчки, особено на локални фирми. Енергийното обследване на един блок може да струва между милион и два, съдейки по вече възложени договори в Бургас и Стара Загора.
Строителите: при замрели европоръчки санирането е добра опция за фирмите. Това може донякъде да бъде заместено от растящия имотен пазар, но обемът на програмата остава привлекателно голям.
Собствениците: програмата е добра за собствениците на апартаменти в санираните досега 119 блока, както и в другите 441, по които се работи. Те ще плащат по-ниски сметки за ток и отопление, а ще могат и да продадат жилищата си с 10 до 20% по-висока цена, по анализ на агенцията за имоти "ЕРА България" от 2015 г.
Дългосрочният проблем
Повишаването на енергийния клас на панелките до С е краткосрочно решение. Това е клас, който само след 10-15 години ще бъде неадекватен, както показва новият енергиен пакет, приет от Европейската комисия тази седмица (виж текста на 30-31стр.). Т.е. тази огромна инвестиция има твърде кратък живот. Според доклад на Европейския институт за енергийните характеристики на сградите (BPIE) от май дългосрочно най-ефективно е санирането да се извършва до клас А. Много малко от тези сгради обаче могат да достигнат това ниво, а и то е доста по-скъпо. Архитект Николай Гълъбов, бивш зам.-председател на Камарата на архитектите, още тогава е обявил, че избраният енергиен клас скоро ще бъде забранен, а програмата страда и от "лошо качество на проектите, влаганите материали и изпълнението на ремонтите".
Най-напред едно изяснение. Програмата за безплатно саниране спира. И това не е нито новина, нито изненада. Тя беше планирана да приключи в края на 2016 г., така или иначе - записано е черно на бяло в текста, приет от Министерски съвет на 2 февруари 2015 г. Там пише, че може да бъде продължена "при наличен финансов ресурс", а такъв финансов ресурс може да има само ако правителството реши той да е "наличен". Тъй като вече няма правителство, повече от логично е да се изчака решение на следващия кабинет, който да каже дали отново ще финансира програмата.Тук идва и отговорът на следващия логичен въпрос: защо планираното финансиране от 1 млрд. лв приключи точно след изборите и след слизането на ГЕРБ от власт. Защото това финансиране бе разпределено да стигне за две години, а желаещите за него са много повече от наличните пари - в момента има почти 2000 чакащи сдружения на собственици.Да видим обаче числата. Съобщението, с което министърът на регионалното развитие Лиляна Павлова даде да се разбере, че ресурсът на програмата е изчерпан, дойде на 21 ноември. Според данните на Българската банка за развитие (ББР), която е финансиращата институция по програмата, до момента има договорени 779 млн. лв. Много от договорите на банката, сключени през тази година обаче нямат стойности. Например от юли насам има подписани 78, срещу които не е записана сума, а такива договори има и в първата половина на годината - още от февруари. Неофициално от ББР обясниха, че става дума най-вероятно за рамкови договори между кмет на община, областен управител (като представител на държавата) и сдружението на собствениците, в които по-късно стойността се посочва с анекси. След като има такива договори още от началото на годината, в които продължава да не е уточнено на каква стойност ще са, една от възможностите е да има сериозно забавяне в даването на поръчки от тези кметове.По-вероятно е ББР още да не знаят какви суми ще трябва да финансират, а МРРБ да знаят. Лиляна Павлова обяви, че е пратила писмо до кметовете да спрат да подписват договори, тъй като месечната справка е показала достигането на тавана. Справката на МРРБ, получена от "Капитал", отразява всички сключени договори за техническо и енергийно обследване, строително-монтажни работи, надзор и контрол, което вече е вторият етап от програмата. Според данните в нея тези договори през 2015 г. възлизат на 96 млн. лв., но през тази явно всички подписали с ББР миналата година са раздали поръчките, защото договорените пари само за 2016 г. са 886 млн. лв. Така за двете години те стигат до 982 млн. лв., което е почти целият ресурс на програмата, с малък резерв.Всъщност всички драми в последната седмица възникнаха именно заради доста неясното водене на сметките по тази програма. Както отбеляза членът на Фискалния съвет Любомир Дацов, отчитането на парите е хаотично и напълно непрозрачно. От една страна ББР e финансиращата институция, от друга, ръководещ орган е МРРБ - в публичните отчети на банката за финансираните проекти има липси, а МРРБ не публикува данните редовно. От ББР заявиха за "Капитал", че не могат да обявят откъде са осигурили досегашното финансиране на програмата, в какъв срок ще бъде погасено то, нито на коя дата е достигнат прагът от 1 млрд. лв, както дори колко договора чакат за подписване. Тези въпроси, казаха оттам, да бъдат отнесени към МРРБ. От министерството уточниха, че са осигурили целия милиард и той е преведен по тяхна сметка. ББР ще може да си ги възстанови оттам, когато е изплатила даден проект. Превеждането на милиарда стана тази седмица с решение на МС в оставка, като източници от управляващите обясниха, че първоначалната идея е била да се връщат по 200 млн. лв. на година, но заради излишъка в бюджета тази година е преведена цялата сума. Дацов казва, че в програмния бюджет са заложени 493 млн. лв. за тази година, според сметките на ББР са похарчени реално 292 млн. лв.Не е много ясно и с какви пари ББР е финансирала дотук.Според източник от МРРБ това са собствени средства, но тази година беше одобрен заем от 150 млн. евро от Банката за развитие на Съвета на Европа, който имаше за цел именно финансиране на програмата за саниране. Последните две години в бюджета беше дадена възможност ББР да търси заемен ресурс до 1 млрд. лв. с държавна гаранция. С новия бюджет държавната банка ще получи възможност да търси още заемен ресурс до 261 млн. евро. Тъй като правителството вече им осигури финансово покритие на всичко договорено до момента, най-вероятно се дава възможност програмата да продължи и догодина, ако има политическо решение.Според данните на МРРБ само тази година са сключени договори за строително-монтажни работи за 804 млн. лв. Това показва доколко строителният сектор зависи от тази програма: докато тръгнат европейските програми, дори големите в сектора се включват в санирането въпреки предварителните очаквания тя да е насочена към малки и средни компании. Това заедно с другите ползи (виж карето) обяснява защо и БСП омекна в последните дни. "Може би ще я направим по-прозрачна и по-достъпна. Но като философия ние я подкрепяме, не бихме спирали подобно нещо", каза Корнелия Нинова миналата седмица. В отговор на което известният със странните си изказвания депутат Георг Георгиев от ГЕРБ обяви, че програмата "принадлежи на ГЕРБ, на Бойко Борисов". Но очевидно следващият милиард не е застрашен.


description: Какво трябва да знаем за изборите в Румъния, трагедията в Хитрино и управлението на инвестиционни портфейли

title: Как да не дишаме отрови - темата на новия Капитал

maintext:
© Капитал
Избрахме зав "Капитал" мръсния въздух в София и други големи градове в България по две причини. Замърсяванията от прах, особено през зимата, саи често са няколко пъти над безопасните за здравето норми. Цената за това е огромна - близо 20 хил. човека умират на година от мръсния въздух, а още много се разболяват.Проблемът с мръсния въздух може да се реши и то сравнително бързо, но са нужни усилията на много хора - трябва натиск от всички ни, но и умни политици, както и ефективни институции. Вижте колко е сериозна ситуацията,описание на решенията и инфографика за вредите от мръсния въздух . Как да се предпазите сами от замърсяването, четете тук Политиката /Влаковата катастрофа в Хитрино беше истинска трагедия за малкото село, в което се случи. Цялата история обаче беше удавена в огромно количество новини, коментари, полезни и показни политически реакции. Предлагаме ви кратко обобщение на смислените факти по темата инфографика , която обяснява основните моменти от катастрофата. Накратко - само това, което има нужда да знаете, ако не са ви интересни всички детайлиОще от К1:Икономиката /Умни политици са нужни и за друго - да се ускори влизането на България в еврозоната. Сега това може и да не изглежда много гореща тема, но истината е, че моментът е подходящ да се повдигне въпросът. Смисълът на това не е само да се смени левът с еврото, а и че за да стане, управляващите в България трябва да направят сериозни реформи. От тях би имало смисъл дори и да не се влезе в еврозоната, но ако подадем официално искане да сме там, ще имаме точно определено време да ги свършим.Дали обачеСветът /може и да не изглеждат като особено интересна тема, но от случващото се там могат да се извадят важни поуки за България. Политиците в Букурещ започнаха доста активна борба с коруцпията преди няколко години, но изборите сега показаха, че за много хора на север от Дунав, състоянието на икономиката - увеличението на доходите например е много по-важна тема. Изборите бяха спечелени от партия, водена от човек с условна присъда за изборни измами, но много силна икономическа програма - планове за радикално намаляване на данъците за малки компании, по-нисък ДДС и нулева ставка за някои сделки. Идеи, които в България, дори не се обсъждат.Бизнесът /е важна не само защото тя е четвъртата по големина банка в България. Тя заслужава внимание и по още две причини - това е най-голямата M&A сделка през последните две години, и вероятно е първата от серия сливания и придобивания, които ще се случат през следващите месеци. За консолидацията на българския банков пазар се говори отдавна, но сега вече тя изглежда наистина започва да се случва.И още - Банков панаир Идея за пътуване /Близкият изток може и да не изглежда особено привлекателна дестинация точно в момента, но Йордания е една от доста спокойните страни - в нея не се водят военни действия и няма тероризъм. В същото време там е значително по-топло - февруари и март температурите вече са над 20 градуса. Освен всичко друго е интересно. Сега е подходящият момент да се планира пътуване до там, адава съвсем конкретни съвети къде да се отиде.Shopping /Това са последните дни, в които може да се помисли за интересни коледни подаръци идава няколко смислени идеи. От класически предложения като калъф за iPad, през книга за дизайна на съветските автобусни спирки, до "точилка за сладки с цветен акцент". Защото, все пак, може и веднъж в годината да ни се наложи да разточим тесто, но е важно да го направим със стил. Никакво отпускане в дребните неща!Моят Капитал предлага още: Dow Jones пред пореден исторически връх , бизнесът с управление на инвестиционни портфейли в България, Мисия "Депозит" , актуалните промоции при кредитните карти Абонатите на Капитал могат да прочетат целия брой в нашия k:reader!


description: Доналд Тръмп обърна наопаки американската политика. Въпреки всички социологически проучвания, въпреки поредицата от скандали и въпреки убеждението на...

title: Капиталист на годината: Доналд Тръмп

maintext:
© Lucas Jackson
Доналд Тръмп обърна наопаки американската политика. Въпреки всички социологически проучвания, въпреки поредицата от скандали и въпреки убеждението на огромна част от анализаторите, че е невъзможно човек като него да стане президент, Тръмп триумфира на изборите и ще бъде 45-ият американски държавен глава.Tова означава огромна доза неопределеност и напрежение в световната геополитическа система - вижданията на новия президент за редица въпроси - от климата до бъдещето на НАТО, са неясни и търпят промени.Тъй като е начело на най-силната и влиятелна държава в света, от действията (и думите) на Доналд Тръмп ще зависят съдбите на хора и нации. Победата му пък засили популистките движения по света и обещава 2017 г. да бъде не по-малко интересна.


description: Регионалният министър в оставка представи новите винетни стикери, които остават на същата цена

title: Павлова очаква тол системата да заработи през 2018 г. въпреки забавянето

maintext:
Цените на новите винетки остават същите като миналогодишните, именно защото се планира тол системата да бъде въведена в началото на 2018 г., обясни Павлова. Ще има обаче глоба, за водачи с невалидни винетки
© Юлия Лазарова
Държавата все още планира тол системата за таксуване на тежкотоварни автомобили и електронните винетки за леки автомобили да бъдат въведени в началото на 2018 г., въпреки че процедурата по обществената поръчка вече над осем месеца не успява да приключи фазата по подаване на оферти заради непрестанни обжалвания на условията и сроковете на процедурата. Това стана ясно от думите на министъра на регионалното развитие в оставка Лиляна Павлова по време на представяне на новите винетни стикери за 2017 г."Оптимист съм, че (поръчката за тол системата - бел.ред.) може да бъде изпълнена навреме", отговори Павлова на въпрос дали въвеждането на системата няма да се забави. Обществената поръчка беше пусната през април т.г., но беше обжалвана няколко пъти пред Комисия за защита на конкуренцията (КЗК). Все още официално не са ясни дори кандидатите за изпълнител на търга на стойност 200 млн.лв., а срокът за изпълнение е 19 месеца след подписване на договора - 7 месеца за техническо предложение и 12 месеца за доставка, монтаж, обучение и пускане в експлоатация.Логиката на Павлова е, че избраният изпълнител ще има интерес да изпълни поръчката във възможно най-кратък срок - в рамките на една година. Причината е, че избраната фирма ще трябва да изгради системата за своя сметка, а чак след като тя влезе в експлоатация и започнат да се събират таксите, ще започне да получава парите си, обясни министърът. В описанието на търга пише, че първото плащане ще е за 40% от стойността и ще се извърши "след доказване на ефективността, фунционалността и постигането на заложените параметри в частта свързана с електронното събиране на такси".Павлова смята, че предложените кратки срокове ще играят роля в избора на изпълнител. В критериите на търга обаче не присъства оценка за "срок на изпълнение". Има обаче подпоказател "план за изпълнение и управление на риска" с тежест 10 точки, в който вероятно може да се впише предложеният срок.Причината за съмненията дали тол системата ще може да влезе в експлоатация в началото на 2018 г. е, че поръчката бе многократно обжалавана пред КЗК, като последните жалби са от ноември и търгът отново бе спрян. Тогава две чуждестранни фирми обжалваха краткия срок от едва седмица, с който Агенция "Пътна инфраструктура" (АПИ) поднови поръчлата след предно обжалване. Аргументът на АПИ беше, че поръчката е открита още през април и общият период за подготовка на офертите за участие вече се проточва повече от 7 месеца.КЗК отхвърли новите жалби на 1 декември, но жалбоподателите все пак има двуседмичен срок да обжалват решението на антимонополния орган пред Висшия административен съд, който още не е изтекъл и това може да забави процедурата още. Ако това не се случи, е ред на АПИ да поднови процедурата за пореден път, като сроковете за подаване на оферти вероятно отново ще са кратки.Цените на новите винетки за 2017 г. остават същите като миналогодишните, именно защото се планира въвеждането на новата система да се случи в началото на 2018 г., обясни Павлова по време на представянето на стикерите.За тази година приходите от винетни такси към края на ноември надхвърлят 317.5 млн. лв., като те са се повишили спрямо миналата година, когато са били малко над 225, 5 млн. лв. за периода. Павлова обяви, че се планира и въвеждането на "компенсаторна такса", а именно глоба, за водачи, които карат с невалидни винетки.Идеята е глобата да бъде по-висока от цената на годишната винетка (97 лв.) и по-ниска от глобата за каране без винетка изобщо, но все още няма фиксирана сума. Компенсаторната такса ще трябва да се заплати в рамките на 24 часа, като в това време превозното средство ще бъде спряно от движение. Според регионалния министър в оставка така ще се гарантира по-добрата събираемост на глобите и таксите от нарушителите.


description: Доставки

title: Робот, къде ми е обядът

maintext:
[Starship Technologies]
Няколко месеца след като веригата Pizza Hut "нае" Pepper - роботът сервитьор, сега във Великобритания джаджи започват да заместват и доставчиците. В лондонския квартал "Гринуич" официално започнаха доставки на храна с малки автономно движещи се колички, приличащи на големи кутии с шест колела. Те са отговорни за "последната миля", т.е. пренасянето на поръчката от околните ресторанти с храна за вкъщи до домовете или офисите.
Един въпрос все пак възниква - дали някой случайно минаващ не може да се сдобие с безплатен обяд. Отговорът е не, защото дизайнът на технологията не го позволява - съобщение уведомява, когато роботът е на място, с него се изпраща уникален код за отварянето му. Роботчетата могат да носят до 20 кг на борда си, т.е. да доставят наведнъж обяда на един малък офис, а скоростта, която развиват, е около 6 км в час.
Идеята е на Just Eat - местна компания за доставки чрез мобилно приложение, а роботите са дело на дъщерната на Skype фирма Starship Technologies. Засега в пилотния проект участват само няколко робота и десет ресторанта в "Гринуич", но планът е до няколко месеца да станат повече и да покриват по-голям периметър от града. В момента на места в Германия, Швейцария и САЩ тече изпитателният срок на същите роботи на Starship Technologies.


description: Руската "Мечел" не е получила пълната сума по сделката, с която продаде централата на Христо Ковачки

title: Бившият собственик на "Топлофикация Русе" търси нов купувач за 49% от акциите

maintext:
"Топлофикация Плевен" на Христо Ковачки трябваше да плати 29 млн. евро за акциите в русенската централа
© Георги Кожухаров
1.3
млн. евро без лихвите дължи купувачът "Топлофикация Плевен" за акциите на руската компания.
Бившият собственик на "Топлофикация Русе" - "Мечел интернешънъл холдингс", е обявила за продажба 49% от акциите на компанията. Причината за странната оферта е, че руската група не е получила пълната сума при сделката, с която преди четири години прехвърли централата на свързаната с енергийния бизнесмен Христо Ковачки "Топлофикация Плевен". "Мечел" обаче има залог върху въпросните акции и сега пристъпва към осребряването им.В същото време преди месец е вписан друг залог - върху "Топлофикация Русе" като търговско предприятие, който е в полза на "Про трейд финанс консулт". Макар че новият кредитор формално е собственост на друго лице, следите отново водят до Ковачки. Затова и стъпката най-вероятно е опит да се попречи на "Мечел" да събере вземанията си.Регистрираното в Швейцария "Мечел интернешънъл холдингс", чрез което руската компания притежаваше българската централата, е обявило за продажба общо 13 891 084 обикновени поименни акции с право на глас от капитала на "Топлофикация Русе". Това представлява 49% от капитала на дружеството. Продажбата ще стане чрез пряко договаряне, като кандидатите могат да заявят интерес до края на януари 2017 г. в адвокатското дружество "Джингов, Гугински, Кючуков и Величков". Акциите са заложени в полза на "Мечел" покрай продажбата на ТЕЦ-а преди четири години. Сега се предлагат, тъй като купувачът "Топлофикация Плевен" не е погасил пълната сума, обясни адвокат Георги Цветков, който е ангажиран с продажбата. По думите му неизплатената сума е приблизително 1.3 млн. евро без лихвите.Договорът за продажба на 100% от акциите на "Топлофикация Русе" беше сключен в края на 2012 г. Според него "Топлофикация Плевен" трябваше да плати общо 29 млн. евро за акциите. Отделно купувачът се ангажираше да покрие стари задължения на централата към "Мечел карбон" за доставка на въглища на стойност 18.8 млн. долара. "Този ангажимент също не е изпълнен, като дължимата сума е значително по-голяма от тази за акциите. Задълженията към "Мечел карбон" са обезпечени с други активи и по тях също е започнало принудително изпълнение", обясни Цветков.В същото време пред месец в Търговския регистър е вписан залог върху "Топлофикация Русе" като предприятие в полза на "Про терйд финанс консулт", макар че договорът за залог е от юни тази година. С него се обезпечава задължение на централата по договор за заем в размер на 10 млн. лв. и срок на изплащане 10 години. От протокола на съвета на директорите става ясно, че средствата са предвидени за изграждане на сероочистваща инсталация – нещо, което централите бяха задължени да направят преди години.Самата "Про трейд финанс консулт" е еднолична собственост на "Бултрейд корпопрейшън", която от своя страна е собственост на физическото лице Борис Методиев. Всички тези фирми обаче са регистрирани на адреса в индустриална зона "Орион", на който са регистрирани повечето дружества, контролирани от Ковачки. Затова и този "вътрешен" на практика заем вероятно цели да затрудни изпълнението на другите залози. Управителят на "Топлофикация Русе" Севдалин Желев не беше открит за коментар.Енергийните компании на Ковачки по правило водят до анонимни собственици. След като в началото на 2014 г. в сила влезе закон, който забранява на офшорни дружества да развиват определени дейности (например да имат концесии за добив или енергийни лицензи), част от фирмите бяха пререгистрирани от дружества на Сейшелите в британски компании с ограничена отговорност. Други формално станаха български с адрес в индустриална зона "Орион". Самата "Топлофикация Плевен", която притежава русенската ТЕЦ, е с официален собственик британската "Каталанд".


description: Антиимигрантската партия "Алтернатива за Германия" трупа точки след случилото се преди парламентарните избори догодина

title: Атаката с камион в Берлин отново акцентира върху бежанската политика на Меркел

maintext:
Камион се вряза в коледен базар в Берлин, убивайки 12 души и ранявайки 48 други
Антиимигрантската и антимюсюлманската риторика на "Алтернатива за Германия" се харесва на част от избирателите.
Германската столица Берлин стана жертва на атентат, след като камион
12 души и ранявайки 48 други. Във вторник к
анцлерът Ангела
Берлинската атака е огромен проблем за Меркел
и нейния
Християндемократически съюз (ХДС) преди провеждането на парламентарните избори догодина. Имиграционната й политика и без това е подложена на множество критики, след като страната прие 1 млн. бежанци през 2015 г.
Германската полиция разпитва задържан във връзка с атаката с камион в Берлин, но все още не е ясно дали той стои зад нападението, пише ВВС.
Не е сигурно дали това наистина е шофьорът", заявиха от берлинската полиция. Задържаният, който отрича да е замесен, е пристигнал в Германия от Пакистан в края на миналата година. Бил е заловен в парк, след като е напуснал местопрестъплението. Очевидец го е проследил и се е обадил на органите на реда, които бързо са
го
задържали.
Меркел заяви, че ще накаже отговорните "с цялата строгост на закона". Но нейната политика на "отворените врати" към бежанците раздели Германия, а критиците й твърдят, че това представлява заплаха за сигурността. Няколко атаки, извършени от бежанци през юли, вече покачиха напрежението.
Съмненията са дали задържаният наистина е бил шофьорът на камиона. Той е дошъл в Германия на 31 декември миналата година и е пристигнал в Берлин през февруари, като молбата му за убежище не е била завършена. Германските медии са го идентифицирали като 23-годишния Навед Б., който е познат на полицията заради дребни престъпления, но не и за връзки с терористични организации.
По информация на полицията полски гражданин, смятан за истинския шофьор на камиона, е намерен мъртъв на предната седалка.
Полският собственик на камиона потвърждава, че той е изчезнал в понеделник следобед. Превозното средство е регистрирано в Полша, но не е ясно дали е пътувало от Полша или се е връщало от Италия.
От германската прокуратура посочиха, че разследването продължава и "трябва да сме отворени към идеята, че задържаният може и да не е нападателят". И допълниха, че предстои да се изясни дали извършителят или извършителите са имали помощ отвън. Но атаката по коледен базар е "символична" и не е възможно подобни места да бъдат превърнати в "укрепления".
Берлинската атака е огромен проблем за Меркел, тъй като имиграционната й
политика е подложена на множество критики.
Хорст Зеехофер, лидерът
Ако
германската полиция потвърди
, че
става въпрос за
планирано нападение,
това
ще е първата голяма терористична атака в
страната
от години
и
според анализаторите сега страховете само ще нарастват. Което, от една страна, ще
подсили
"Алтернатива за Германия"
точно преди изборите
, а, от друга, неминуемо ще доведе до затягане на бежанската политика. Самата Меркел вече прави стъпки в тази посока.
се вряза в коледен базар в понеделник вечерта, убивайкиМеркел заяви, че правителството "приема", че става въпрос за терористичен акт. И допълни: "Ще намерим сили да продължим да живеем, както искаме да живеем в Германия – свободно, отворено и заедно. Не искаме да живеем със страха от злото." По думите й "милиони, сред които и аз, се питаме как можем да живеем с факта, че по време на разходка на коледен базар един убиец може да отнеме толкова много човешки животи". Тя посочи, че атаката би била особено "отвратителна", ако извършителите са били пуснати в страната като бежанци.на Християнсоциалния съюз - баварската "сестринска" партия на християндемократите, призова канцлера "да преосмисли нашата имиграционна политика и държавна сигурност и да ги промени". Висшият член на антиимигрантската партия "Алтернатива за Германия" Маркус Претцел обвини Меркел за случилото се, като направи връзка с политиката й "на отворени врати" към бежанците.Догодина в Германия ще се проведат парламентарни избори. На местния вот през септември "Алтернатива за Германия" постигна значителен напредък, докато ХДС отбеляза най-лошия си резултат изобщо, което беше разчетено като сериозен удар по канцлера. А според анализатори германският политически пейзаж се променя и антиимигрантската и антимюсюлманската риторика на "Алтернатива за Германия" се харесва на част от електората.Възникнаха и въпроси дали е било направено достатъчно след предупрежденията, че коледните базари в Европа могат да бъдат цел на терористите. Според проф. Антъни Глийс, директор на изследванията по сигурността и разузнаването в University of Buckingham, решението на Меркел да пусне над 1 млн. имигранти миналата година е било "катастрофално" за Германия и за останалата част на Европа. "Знаем, че много от тези хора не са дошли от Сирия и никой от тях не е бил достатъчно добре проверен. Ако просто отвориш границите, ще пуснеш и много малко силно опасни хора. Не ти трябват много хора, за да дестабилизират законния контрол на правителството върху неговите граждани", казва Глийс. И допълва, че германците сега трябва да преодолеят антипатията си към мерките за наблюдение от страна на силите за сигурност и да покажат, че тяхната демокрация е "демокрация с мускули".


description: Агенция "Пътна инфраструктура" пусна поръчката за пореден път, но със срок от едва седем дни

title: КЗК отхвърли жалби за тол-системата срещу кратките срокове за подаване на оферти

maintext:
© Анелия Николова
Първоначално търгът беше пуснат през април, но оттогава е обжалван и спиран няколко пъти. Общата стойност на поръчката е 200 млн. лв., което предизвиква голям интерес сред местни и чужди кандидати.
В аргументацията на КЗК е взето предвид и становището на АПИ. Пътната агенция обяснява: "Новият модел за събиране на приходи от пътни такси следва да влезе в действие най-късно до 2018 г., като системата задължително следва да бъде оперативно съвместима с останалата част от ЕС и да е в съответствие с Директива 2004/52/ЕС."
Първоначалните планове бяха тол-системата да заработи до началото на 2018 г. Условията на поръчката обаче предвиждат срок за изпълнение 19 месеца от сключване на договора. Изпълнителят ще има 7 месеца, за да предложи техническо решение, и 12 месеца за доставка, монтаж, обучение и пускане в експлоатация. С такива срокове проектът може да бъде приключен най-рано през есента на 2018 г., ако поръчката бъде възложена до края на тази година.
Поръчката за изграждане на тол-система за камионите над 3.5 тона и електронни винетки за леките коли е на висока стойност - 200 млн. лв., и привлече голям интерес от местни и чуждестранни компании, специализирани в сферата на интелигентните транспортни системи.
Сега е ред на АПИ да поднови процедурата за пореден път, като сроковете вероятно отново ще са кратки. В аргументацията на КЗК е взето предвид и становището на АПИ. Пътната агенция обяснява: "Новият модел за събиране на приходи от пътни такси следва да влезе в действие най-късно до 2018 г., като системата задължително следва да бъде оперативно съвместима с останалата част от ЕС и да е в съответствие с Директива 2004/52/ЕС."Първоначалните планове бяха тол-системата да заработи до началото на 2018 г. Условията на поръчката обаче предвиждат срок за изпълнение 19 месеца от сключване на договора. Изпълнителят ще има 7 месеца, за да предложи техническо решение, и 12 месеца за доставка, монтаж, обучение и пускане в експлоатация. С такива срокове проектът може да бъде приключен най-рано през есента на 2018 г., ако поръчката бъде възложена до края на тази година.
Комисията за защита на конкуренцията (КЗК) е отхвърлила жалбите на три фирми във връзка с обществената поръчка за изграждане на тол-система у нас. При последното обявяване на търга през ноември бяха подадени жалби само от чуждестранни компании, като основата причина за несъгласието им е твърде краткият срок от седем дни за подаване на оферти.Чешката "ТоллНет" е била против обявлението на Агенция "Пътна инфраструктура" (АПИ), в което срокът за подаване на оферти беше една седмица. Аргументът на АПИ беше, че поръчката е открита още през април и "общият период за подготовка на офертите за участие в процедурата за потенциалните заинтересовани от нея лица е повече от 7 месеца". Според чешкото дружество, когато на 9 септември 2016 г. процедурата е спряна, всички приложими срокове по нея са спрели да текат, като към този момент са оставали общо 18 дни до крайния срок за подаване на оферти. Тоест срокът не е трябвало да бъде 17 ноември, а 28 ноември. В жалбата се посочва още, че съкратените срокове могат да увредят потенциалните участници в търга, а "непредвидимостта в обявените срокове след възобновяване на процедурата компрометира подготовката на качествени и две законосъобразни оферти". Унгарското дружество "Ерба 96" също е обжалвало новия кратък срок за подаване на оферти."Витроник" пък е обжалвала Разяснение №53-00-8861 от 09.11.16 г., в което се дава информация за различни елементи от търга. Германското дружество смята, че промените не са "осъществени своевременно" и промяната в случая е недопустима, защото е налице "намаляване с 2% на общия брой на платените пътни участъци, за които системата следва да бъде изградена, а разстоянието е скъсено с около 117 км". Заради тази промяна офертите трябва да бъдат променени само за седмица. Жалбоподателят смята, че това ограничава достъпът на лица до участие в процедурата.И трите дружества са поискали временно спиране на процедурата.КЗК отхвърля и трите жалби с един и същ аргумент: "От спирането на процедурата ще произтекат значително по-големи вреди за засегнатите страни - възложител и обществото като цяло, които превишават ползата от нейното налагане." Според регулатора жалбоподателите не са изложили достатъчни мотиви, по които ще бъдат увредени по необратим начин.


description: Стъпваме уверено на финалната права преди коледните празници и умело балансираме между практичност и изненада, необходимост и глезотия, пожелателно...

title: Селекция: Подаръци с мисъл

maintext:
Селекция: Подаръци с мисъл 471 прочитания На цял екран
Стъпваме уверено на финалната права преди коледните празници и умело балансираме между практичност и изненада, необходимост и глезотия, пожелателно опаковани в тържествено червено. Преди всичко полагаме старание подаръците да са избрани с внимание към тяхната история и емоцията, която ще донесат на техния нов притежател.


description: Премиум редакционното съдържание може да се продава на рекламодатели на база ангажираност на потребителите

title: Абсурдът на новинарската онлайн икономика

maintext:
© Shutterstock
40% от посетителите напускат определена страница след по-малко от 15 секунди, прекарани на нея.
по-голямата част от това, което се стича по
новинарския поток.
Според изследване на Chartbeat:
- Потребителите, които четат онлайн статия в продължение на поне три минути, се връщат два пъти по-често на страницата, отколкото тези, които четат една минута.
- Веднъж ангажиран, потребителят най-вероятно ще се върне на интернет страницата.
- Рекламите са по-гледаеми на страниците, които хората наистина искат да прочетат.
- Ако "Времето на ангажираност" се увеличи от 15 секунди на една минута, гледаемостта на реклами нараства почти двойно, от 37% на 57%.
- Посетителите, които четат повече от 75 секунди, виждат повече от 60% от рекламите.
Икономическата стойност на журналистиката днес се определя от нейната популярност, т.е. броя на кликовете (или гледанията), които генерира. Добре изработен кратък онлайн материал със списък, направен от умен представител на millennial поколението (хората, родени между 1980 г. и 1995 г. - бел. ред.), ще генерира повече приходи от която и да било обществена новина, без значение кой точно я чете, колко дълга е тя и т.н. Това е абсурдът на днешната система.Всеки ден една голяма новинарска организация произвежда стотици видове съдържание под всякаква форма (текст, изображение, графики, видео) и нива на значимост. Това аз наричам категорията на "Новините за широка употреба" - парчета от информация, достъпни навсякъде по едно и също време. Резултатът е, че те мигновено губят стойността си. Това се случва стръбата наОт друга страна, малка част от произведеното може да се определи като "Новини с добавена стойност", при тях се очаква репортажът да бъде по-задълбочен и по-скъп за произвеждане.Във физическия свят разходът за производството на една стока може да бъде прехвърлен на потребителя.Производството на един iPhone 7 струва около 225 долара (разходи за материали плюс производствени разходи) и се продава за 650 долара - 65% марж (преди бъдат разпределени разходите за маркетинг, дистрибуция и развойна дейност). В долния край на спектъра производството на ултраевтин смартфон като Android One струва 42 долара и се продава за 50 долара - 19% марж. Често в производствения сектор скъпите крайни продукти предполагат и най-високи маржове. В случая на iPhone, сравнен с Android One, не само iPhone печели по 425 долара за телефон в сравнение с 8 долара за Android One, но Apple също така печели и по произведено количество - благодарение на китайския договор за производство на Apple се бълват близо 1 млн. телефона на ден (и три седмици отнема един от тях да стигне до Калифорния).От гледна точка на стойността на парите разликата е ясна - iPhone има по-добри характеристики, по-добри компоненти, по-добър дизайн и е по-добре сглобен от Android One. Това е и обяснението за близо пет пъти по-голямата разлика в производствените разходи. А що се отнася до огромните маржове, Apple се цели във възможно най-високия сегмент на пазара, който му позволява да слага почти каквато цена пожелае.Сега нека погледнем бизнеса на дигиталните новини. През последните 24 часа от New York Times са публикували около 180 статии с общо 128 хил. думи. Колко от тях могат да бъдат определени като уникални по начина, обяснен по-горе? 20%? 30%?Цената за рекламодателите е една и съща без значение от качеството на редакционното съдържание, където се позиционира рекламата. За да го обвържем с дискусията за производството на телефони, цената на една история може да варира в широки граници: разследване в продължение на един месец от двама репортери, прегледано от редактори, проверка за верността на фактите ще струва между 30 хил. и 50 хил. долара; тази сума може да бъде и много по-висока, ако материалът се произвежда от гореща новинарска точка като Сирия, която носи милиони долари постоянни разходи на година само за да гарантира сравнително безопасна среда на кореспондентите. В същото време новина от 500 думи, която изисква половин ден репортаж, написана и редактирана от репортер и редактор, ще струва по-малко от 2 хил. долара (базирана на прогнозни разходи на участващите служители). Може да се досетите какво следва - тези два журналистически материала ще бъдат продадени на рекламодатели за точно една и съща сума. В момента New York Times няма механизъм, чрез който да прехвърля на рекламодателите по-високите производствени разходи, често свързани и с по-високо качество. Защо?За Buzzfeed има смисъл да продават трафик на видео, в което екплодира диня и трупа 11 млн. гледания (макар че една малка част от него действително носят долари на Buzzfeed, защото по-голямата част от аудиторията е във Facebook). Но за медиите, които изграждат бранда си, произвеждайки оригинално и качествено съдържание също като New York Times, рекламното пространство трябва да бъде пускано на пазара на базата на специфични данни за аудиториите, обединени от силен редакционен продукт. Същото трябва да важи и за native дигиталните играчи като Quartz или Politico—и също Buzzfeed за своята тежка журналистическа продукция.Представете си нов рекламен конкурс, в който New York Times и други издания са в състояние да определят значителна част от продукцията си като "качествена", използвайки стандартизирани и неоспорими метрики.Това премиум съдържание няма да се продава на базата на трафика, който генерира (обикновено Х долара за 1000 импресии), а на демографски показатели. Това е всъщност лесно да се постигне, когато читателят е регистриран, или дори още по-добре, когато е абонат. По този начин ще може да бъде идентифициран с всички социално-икономически показатели (местоположение, диапазон на доходите, професионален сектор, образование, потребителски профил).Премиум съдържанието също така може да се продава на база ангажираност, т.е. прекарано време. Това понятие може да промени уравнението на приходите. Първо, "времето на ангажираност" (Engaged Time) има пряко влияние върху рекламната ефективност.Това е перфектната демонстрация за съотношението между редакционно качество и търговска стойност.Интуитивно очевидно е, че рекламната общност до голяма степен игнорира тези твърдения (както от страна на продавача, така и от страна на купувача). Защо?На първо място, в началото на онлайн играта издателите прегърнаха идеята за показателите за трафик, при които трябва да защитават спецификите и ангажираността на аудиторията. Сега обаче повечето са заклещени в този губещ модел. В ретроспекция, ужасна грешка. (Лесно е да се каже сега, признавам.)Втората причина е липсата на надежден инструмент за измерване на качеството на редакционно съдържание. Освен рядко използвания измерител за стойността на съдържанието, а именно инвестираното време, има малко показатели или сигнали на разположение, за да се оцени журналистическата стойност. Това е в основата на работата ми в John S. Knight Fellowship в Stanford University.*Филу е автор в блога за медии, технологии и бизнес модели Monday Note. "Капитал" публикува текста с неговото разрешение


description: Кулинарните курсове за непрофесионалисти са не просто мода, а подправка за добър начин на живот

title: Мастър кеф

maintext:
Илюстрация По време на курс в Food Connection
Увеличаване По време на курс в Food Connection
Смаляванеа>
в
Илюстрация "Един интелигентен човек иска да знае какво слага в стомаха си и с какво храни най-близките си. " Бояна Рачева, Борис Тасев Amuse Bouche
Увеличаване "Един интелигентен човек иска да знае какво слага в стомаха си и с какво храни най-близките си. " Бояна Рачева, Борис Тасев Amuse Bouche
Смаляванеа>
ризнава и че хората все още са доста консервативни. "Когато видят странна комбинация от продукти, гледат учудено и с доза недоверие. Показваш им гръцка кухня, чиято традиция е само на 300 км, и им се струва нестандартно. Но като цяло са любопитни."
Според Ивелина Иванова всички готварски курсове трябва да се съобразяват със сезонността на продуктите и празниците. "Например курсът за свинско месо е само през декември, за агнешко – през април; празничните менюта са преди съответните дни от календара. Сладкарските курсове са актуални целогодишно, независимо от темата."
тук
Приготвеното, естествено, накрая се консумира. Комбинира се и с подходящите вина. А има ли нещо по-хубаво от няколко готвачи на една маса, които, ако не да хвалят, то поне не критикуват храната си.
Определя се от продуктите и степента на трудност на приготвяната храна. Значение има и кой е готвачът или лекторът.
Курсът ще водят Бояна Рачева и Борис Тасев, които щ
приготвят австрийски линцер бисквити с конфитюр, канелени охлювчета с орехи и норвежки джинджифи
агради.
.
3 декември, "Бакхус
. Те ще задълбочат
3 декември, Кулинарно училище "Меню",
Ще се представят
Менюто включва: скандинавска салата с гравалакс – салата с пресни картофи, аспержи, зелен боб, грах, домати и домашно приготвен гравалакс, пълнена бяла риба на фурна с домати, ябълков трайфъл с тофи крем – перфектен десерт за рибно меню.
декември,
В този кулинарен клас на
Николета Колева ще се учат три рецепти и много съвети при приготвянето на вкусни и натурални десерти
5 декември ,
Food Connection, 50 лв.
Ще се готвят
Кулинарно училище "Меню",
Метро академия,
Тамта Калваши живее
във Франция цели 15 години. Там минава през една от трите най-престижни школи за гастрономия в света -
Ferrandi
в Париж. На курса
ще се научите да приготвяте специпично варено тесто, което се използва в повечето френски десерти, от което се правят и легендарните френски еклери, да приготв яте гана ж от тъмен и бал шоколад, кафе и малини, щ е украсява ме десерти те със специална коледна декорация;
За да стигнем до конкретиката на кулинарните курсове, трябва да минем през здравословното хранене. Защото то е голямата работа. Редом с него върви и тенденцията за приготвянето на храната вкъщи (за да е и здравословна). Тогава идват телевизионните предавания, блогове, книги и списания, които ни показват колко лесно е да готвиш. И ако поне веднъж сте претърпявали неуспех в претворяването на видяното по телевизора, знаете, че няма как да зададете въпроса "защо" на синия екран. Да си дойдем на думата – кулинарните курсове. Много по-полезни от телевизионното предаване, много по-интересни и живи от блога.Нека направим уговорката още сега: тук разглеждаме само готварските курсове за непрофесионалисти. Това означава, че след края на заниманията няма да си тръгнете с диплома на готвач. Но чарът им е във вероятността да срещнете това, което винаги сте мечтали да бъдете – хора, сложили точка на определен период от живота си и стъпили на пътя на готварството.Когато преди шест години списание "Меню" създава едноименното си кулинарно училище, пазарът на този вид услуга е напълно непознат. "Първите курсове бяха с по четирима-петима участници, а заниманията бяха по-продължителни", каза главният готвач и създател на училището Ивелина Иванова.Година по-късно се появява и Кулинарно училище Amuse Bouche. Тогава "кулинарните телевизии не са на мода", но според изпълнителния му директор Бояна Рачева интерес винаги е имало. "Един интелигентен човек иска да знае какво слага в стомаха си и с какво храни най-близките си", твърди тя.От своя едногодишен опит с кулинарно училище Food Connection Димитър Шопов вижда, че спрямо миналата година днес се търсят по-разнообразните курсове. ПНе само - те целенасочено се интересуват от храната, търсят нови рецепти, поддържат свои блогове, профили в Instagram, искат да участват в предавания и състезания, даже изоставят високите си корпоративни постове. Според Тампа Калваши, възпитаник на парижката школа Ferrandi и собственик на My French Gourmandises, тенденцията във Франция е от около 15 години.Също шеф-готвач с международна диплома от кулинарна академия, 20-годишен професионален опит, две години главен сладкар, 13 издадени кулинарни книги, Ивелина Иванова от Кулинарно училище "Меню" смята, че тенденцията е "на курсове да идват все повече хора, които искат да отпуснат с готвене след работа, да научат нещо полезно, което да прилагат вкъщи, да се видят с приятни хора на по чаша хубаво вино".И някак кулинарните курсове за непрофесионалисти стават нещо като празник. А от големите празници пък се определят до известна степен и темите им. Никулден, Коледа, Нова година, Великден – покрай тях има и много курсове за приготвянето на храна според традицията на празника. В това мода няма, защото интерес винаги ще има. Също както и към "по-екзотичните" храни, блюда и кулинарни традиции.Кои тогава са най-посещавани? Безспорно всички посочват италианската кухня и десертите. Сладкарските курсове са фаворит в Кулинарно училище Amuse Bouche. Във Food Connection най-често се търсят курсовете за новобранци, за паста и за испанска кухня, както и сладките курсове с Люба от LUbakery. В My French Gourmandises най-посещавани са обученията за шоколадови бонбони, за различни легендарни френски десерти, за "Киш Лорен" и солени тартове, за риба.В Кулинарно училище "Меню" фаворити са италианска кухня, прясната паста, както и всички курсове за регионална кухня със сомелиерска част – испанска кухня и вино, провансалска, сицилианска и португалска. Голям е интересът и към френските макарони, празничните вечери и хляба.Хората, които обикновено ще срещнете, според организаторите са интелигенти, пътуват извън България, любопитни са към чуждите традициите. Опитвали са много и разнообразна храна. Търсят качеството, оригинални и авторски рецепти. Харесват културата и храната на определени страни и народи. Често има и такива, за които готвенето е задължение, но искат разнообразие и вдъхновение, за да разчупят домашното меню. Или могат да готвят, но искат да систематизират знанията си. Идват и напълно начинаещи, но "и професионални готвачи, сладкари и собственици на заведения – за идеи и за сверяване на часовника", казва Ивелина Иванова. "И, разбира се, всички обичат храната", добавя Бояна Рачева.Преди три-четири години в курсовете на кулинарно училище "Меню" процентното съотношение мъже - жени е 90:10. Сега е 60:40. "Зависи от темата. На курсовете за риба и морски дарове преобладават мъжете", казва Ивелина Иванова. Във Food Connection се е случвало да има и преобладаващо мъжки групи, също както и при Amuse Bouche, които смятат, че "един мъж никога не е излишен в кухнята, също както и една жена". Средната възраст на курсистите е 30 - 40 години. Но тук може да срещнете често ученици и младежи, както и по-възрастни хора – на по 70 години например, които също има какво да научат.Дегустационните курсове също са интересни и се провеждат в повечето училища. Те са и добър инструмент за различни производители, които могат да представят продукцията си на много конкретна аудитория. "Страшно много се радваме, когато видим "стар" курсист в нова група. С голяма част от хората си оставаме в близки приятелски отношения", казва Бояна Рачева. "И щом преживяването им е харесало, те сами се интересуват как да дойдат на следващ курс", добавя Димитър Шопов. "Гледат, взимат си визитка и сами се обаждат после. Доста често курсовете минават в отношения за корпоративни събития или за частни партита. Действа и маркетингът от уста на уста. Има хора, които са като посланици на бранда – снимат се, чекират се, споделят в социалните мрежи."Курсовете за непрофесионалисти са еднократни (в по-голямата си част) занимания, чиято цел е да се научите да приготвяте дадено ястие (най-малко) или няколко такива, групирани според технология, продукти, подредба или позиция в менюто, произход, националност и т.н.Темите са много и зависят както от въображението на организаторите, така и от техните способности да предвидят интереса на аудиторията.Продължителността им е различна и зависи от степента на трудност на ястие, времето, необходимо за приготвяне на заготовките и включването им в технологичния процес на готвене, презентацията и, разбира се, похапването накрая.Кой води курсаПрофесионалисти или любители готвачи.ЦенатаОт колко души е групатаБройката на хората е различна, от което понякога зависи и по-високата или по-ниската стойност на един и същ курс. Ограничения в повечето случаи няма, но не очаквайте курсове с повече от 12 - 14 души.Всеки ли ще сготви ястието или просто ще участва в процесаВ повечето случаи – второто. Вие преценявате дали ви е достатъчно, затова е хубаво да уточните тази подробност още в началото.Останалото го пише в сайтовете или във Facebook страниците и събитията на училищата.е учат децата как далови сладки. Ще има и конкурс състезание за най-хубави сладки с нДецата щеполучат домашен горещ шоколад", цена 40 лв.Лектори са Ивелина Иванова и Йордан Дъбов от Dabov Specialty Coffeeзнанията ви за изпичане и приготвяне на кафе. Ще бъдат представени правилата за приготвяне на перфектното еспресо, френска преса и филтърно кафе и как се приготвя атрактивен мус с кафе и карамел в шоколадова чаша и фин сладкиш с шамфъстък, кафе, портокал и амарето.170 лв.Традицията повелява на Никулден да се яде риба с люспи.кулинарните възможности на люспестите риби и безбройните начини за тяхното приготвяне. Вместо шаран ще се готви лаврак.Amuse Bouche, 80 лв.без консерванти, подобрители и добавени захари: шоколадова торта с шоколадов ганараш, шоколадови трюфели с портокал, бадемов фъдж, всички са сурои и веган.7 автентични провансалски ястия: буябес нисоаз, гратен от зеленчуци, козе сирене и мащерка, киш, хляб с мед и зехтин, заек с гъби и шафран, мадлени с бадеми и лавандула и сорбе от розмарин и лимони. Ще има и лекция за стила на легендарните провансалски розета с дегустация на 4 от най-добрите на българския пазар и показно как се съчетават с приготвените ястия.10 декември,170 лв.Петър Николов ще представи интересни рецепти от азиатската кухня и как да се направи перфектното суши. Ще обясни особеностите при варенето на ориз за суши, какви са видовете суши хапки, както и как се приготвят различните видове сосове.13 декември,30 лв.10 декември, списание "Бакхус" и "Май Френч Гурмандиз", 50 лв.


description: Дали това е причината за инцидента ще стане ясно, след като районът бъде обезопасен и започне разследването на терен

title: Дерайлиралият влак в Хитрино се е движел с превишена скорост

maintext:
Кабинетът отпусна 10 млн.лв. за справяне с тежките щети в селото и подпомагане на пострадалите
© Капитал
Влакът, който дерайлира в Хитрино, се е движел с превишена скорост според данните от скоростомерната лента на локомотива, но все още не може да се каже дали това е причина за произшествието. Това съобщи директорът на специализираното звено за разследване на произшествия и инциденти в железопътния транспорт Бойчо Скробански, цитиран от dariknews.bg . По-рано в понеделник и прокуратурата съобщи, че превишената скорост е основната версия, по която се работи.Скробански обаче посочи, че версиите за инцидента са много и предстои да бъдат потвърдени или отхвърлени, когато започнат реалните следствени действия на място. Той уточни, че работата по обезопасяването на района продължава и макар част от цистерните вече да са източени, районът продължава да е опасен. Очаква се и тежката техника от Румъния, с която ще бъдат изнасяни падналите цистерни, след като бъдат изпразнени. Едва след това ще започне разследването на място.Междувременно правителството реши да предостави 10 млн. лева за преодоляване на последствията от катастрофата. Парите се осигуряват чрез преструктуриране на разходи по централния бюджет. Половината от тази сума – 5 млн. лева, ще бъдат преведени по бюджета на Министерството на труда и социалната политика за финансиране на целеви социални програми за населението по предложение на община Хитрино. Другите 5 млн. ще бъдат преведени направо по бюджета на общината за разчистване, възстановяване, реконструкция и ремонт. Средствата ще се използват за инфраструктурни проекти с цел преодоляване на последиците от аварията и възстановяване нормалния живот на хората.Заедно с това започна и мащабна дарителска кампания в редица общини като Шумен, Ловеч, Добрич, Карнобат и др., тече и национална дарителска кампания с смс-и.Общопрактикуващите лекари в населените места около Хитрино пък ще преглеждат хората от евакуираното село, а аптеките ще продават лекарствата по здравна каса, без да им бъдат искани съответните документи. Това съобщи министърът на здравеопазването в оставка Петър Москов пред журналисти.Понеделник бе обявен за ден на национален траур в памет на седемте жертви на експлозията. Вицепремиерът Румяна Бъчварова потвърди, че жертвите са седем, а не осем, както твърдяха властите преди ден. Трима са били служители на железниците. Двама от пострадалите все още са в критично състояние.Кметът на с. Хитрино Нуридин Исмаил заяви пред bTV, че ще съдейства на хората, които пострадаха и загубиха близките си при взрива в събота, за завеждането на дела срещу фирмата - собственик на катастрофираля влак. Както стана ясно, 40% от собствеността на компанията "Булмаркет ДМ" е собственост на управителя й Станко Станков, а останалите 60% са притежание на кипърски офшорки. Макар Станков да твърди категорично, че той е крайният собственик на офшорните компании, съответно и на "Булмаркет", представител на кипърските дружества по документи е Георгиус Георгиу, който е свързван с няколко фирми, кредитопоучатели от ПИБ. В неделя Станков заяви, че при съдебен процес компанията ще понесе отговорността си, ако има вина. "Ние сме отговорна и социална компания и във всички случаи ще помогнем на хората. Вероятно ще се свържем с кмета на селото и ще уточним някаква програма", каза още Станков.


description: Разгънатата застроена площ ще бъде над 12 500 кв.м.

title: "Феърплей пропъртис" ще изгражда офис сграда в "Хладилника" за 17.5 млн. лв.

maintext:
Проектът предвижда сградата да има две подземни и седем надземни нива.
Илюстрация Локацията
Увеличаване Локацията
Смаляванеа>
Имотната сделка
Урегулираният поземлен имот е придобит от създаденото през юни 2016 г. "Феърплей бизнес хъб". По данни от Имотния регистър сделката за парцела е сключена през юли тази година, а материалният интерес е 3.2 млн. лв. Продавачите са фирмата "Сайформ България" и две физически лица - Огнян Бозаров и Тодор Диманов. Справка в Търговския регистър показва, че "Сайформ България" е собственост на Огнян Бозаров – племенник на Тодор Живков, служител на техническото разузнаване към Първо главно управление, участвал в създаването на много задгранични дружества преди 1989 г. с неясна дейност. Другият продавач и съсобственик на имота е бившият съветник в кабинета на министър-председателя Симеон Сакскобургготски Тодор Диманов.
Нова офис сграда на седем етажа ще се издигне в близост до болница "Токуда" през май 2018 г. Това става ясно от прессъобщението на дружеството със специална инвестиционна цел "Феърплей пропъртис". Разгънатата застроена площ на сградата ще бъде над 12 500 кв.м, а инвестицията в проекта ще възлезе на 17.5 млн. лв."Проектът не е съвсем нов. Новината около сградата е, че на предстоящото събрание през януари 2017 г. се очаква бъде одобрено прехвърлянето на проекта в портфейла на фонда "Феърплей пропъртис", коментира пред "Капитал" изпълнителният директор на дружеството Маню Моравенов.Парцелът, върху който ще се издигне офис сградата, е придобит от дружеството със специална инвестиционна цел на групата Fairplay International - "Феърплей бизнес хъб", през юли (виж карето). Проектът има разрешително за строеж, вече е направен изкоп и строителството започва. След общото събрание през януари ще стане ясно дали "Феърплей пропъртис" ще придобие и продължи да развива проекта.Групата "Феърплей" планира и развитието на десететажна офис сграда на мястото на бившето чешко посолство. Дружеството придоби имота на търг през 2015 г., след като чешките дипломати се преместиха в друга сграда. Все още плановете за осъществяването на проекта не са ясни."Придобиването на инвестиционен имот, генериращ дългосрочни приходи, ще подобри качеството на портфейла на "Феърплей пропъртис" и ще окаже положително въздействие върху печалбата на дружеството.Икономическата изгода за дружеството и неговите акционери от осъществяването на предложените сделки ще се изрази в директно увеличение на печалбата за разпределение като дивидент на дружеството с размера на чистия доход от сградата", заявява Моравенов в прессъобщение.По прогнозни данни оперативната печалба на дружеството от придобиването на проекта ефективно ще се увеличи средно с около 2 млн. лв. на годишна база за периода на задържане на инвестицията (в тази сума не са отчетени разходи за амортизации и финансови разходи). Очакванията на ръководството са, че първата година на отразяване на тази печалба ще бъде 2018 г., като нейният пълен ефект ще се наблюдава през 2019 г.Теренът на предстоящата бизнес сграда е с лице към ул. "Люба Величкова", в близост до кръстовището на бул. "Черни връх" и ул. "Сребърна". "Локацията е определена след внимателно проучване на пазара. Смятаме, че е много добра, в близост до търсените от компаниите обекти, с изградена инфраструктура, транспорт, наличие на услуги - само на 400 м от Paradise Center и новата метростания "Витоша", коментира пред "Капитал" Моравенов. Проектът предвижда сградата да има две подземни и седем надземни нива. В нея ще има заведение за хранене, както и подземен гараж на две нива. "Очакваме наемателите да са от различни сектори - компании, които търсят висок клас проекти. Сградата вече е на пазара и се предлага на потенциални наематели", разказа още изпълнителният директор на дружеството.Изпълнител на проекта ще бъде компания от групата - "Феърплей кънстръкшънс", а поддръжката на сградата ще се осъществява от "Феърплей интернешънъл".Опциите за финансиране на проекта са две. "Едната е да бъдат използвани средствата от продажби и увеличение на капитала чрез варанти. Алтернативата е към собствените средства да бъде добавен банков кредит, в случай че от емисията не бъдат събрани достатъчно пари", коментира Моравенов. "Феърплей пропъртис" е едно от най-големите дружества със специална инвестиционна цел и се търгува на фондовата борса. Капитализацията му е 26.7 млн. лв. Най-големият му проект е ваканционното селище "Санта Марина" край Созопол, хотел "Иван Рилски" в Банско, жилищни комплекси в Черноморец и София и други.


description: Срокът за обявяване на резултатите от проверките на застрахователи и пенсионни фондове до края на годината няма да бъде спазен, след като...

title: С един месец се удължава срокът за проверките на застрахователи и пенсионни фондове

maintext: Срокът за обявяване на резултатите от проверките на застрахователи и пенсионни фондове до края на годината няма да бъде спазен, след като управляващият комитет даде ново удължаване на процедурата. Този път отсрочката се дава заради компаниите, чиито баланси се преглеждат на групово ниво, което налага проверка и на задграничните им дружества. Предишният път беше заради отстранен одитор. Проверката е готова, но удължаването се дава от управляващия комитет. Новият срок за оповестяване на проверката е 23 януари, а от КФН се ангажират до 3 февруари да обявят не само резултатите от нея, но и какво е било представянето на стрес тестовете.Проверката е безпрецедентна за сектора, който за пръв път се подлага на подобен обстоен независим преглед на балансите. Целта е да се установи доколко компаниите отговарят на изискванията за платежоспособност и дали не се нарушават правилата за инвестиции в свързани лица.